stanford-oval/wikipedia huggingface dataset:
מוביל (אלבמה)
היסטוריה > המאה ה-19

בשנת 1813, בעת שהעיר מוביל הפכה לחלק מטריטוריית מיסיסיפי, פחתה אוכלוסייתה לכ-300 נפש. בשנת 1817 הועברה העיר לתחום טריטוריית אלבמה, זאת לאחר שמיסיסיפי זכתה למעמד של מדינה בארצות הברית. בשנת 1819 זכתה אף אלבמה למעמד של מדינה, אותה עת מנתה אוכלוסייתה של העיר 809 תושבים.
משיושבו גדות הנהר באלבמה ומסיסיפי על ידי חקלאים וכלכלת החוות החלה משגשגת, חל גידול מהיר באוכלוסיית העיר. בעיר התיישבו סוחרים, עורכי דין, מכונאים, רופאים ובעלי מקצוע אחרים שקיוו ליהנות מעסקים עם מתיישבי האזורים החקלאיים במעלה הנהר. מיקומה הנוח של העיר לצורכי מסחר, ונגישותה לתחבורה ימית על הנהר מרוב חלקי המדינה ואף מיסיסיפי השכנה, הביאו לגידול של ממש באוכלוסייתה עד שבשנת 1822 ישבו בה כ-2,800 תושבים.
החל משנות ה-30 של המאה ה-19 התפתחה בעיר כלכלת מסחר המבוססת בעיקר על הסחר בכותנה. על חופה של העיר נבנו מזחים ומחסנים עשויים לבנים. ייצוא הכותנה מנמל העיר גדל באופן מקביל לגידול בתפוקת הכותנה במדינת אלבמה, ובשנת 1840 היה נמל מוביל שני בכמות יצוא הכותנה, בכל ארצות הברית, אחרי נמל ניו אורלינס. כיוון שכלכלתה של העיר הייתה תלויה בענף בודד, העיר ידעה משברים כלכליים כל עת שאירע משבר בענף הכותנה. על אף שבמוביל היו מעט בעלי עבדים, ביחס לשאר מדינת אלבמה, העיר שמשה כמרכז המדינה לסחר עבדים, עד אשר עיקר סחר העבדים עבר בשנות ה-50 של המאה ה-19 לעיר מונטגומרי. בשנת 1853 גרו בעיר כ-50 משפחות יהודיות, ביניהן פיליפ פיליפס, עורך דין אשר נבחר לבית הנבחרים של אלבמה ואחר כך לבית הנבחרים של ארצות הברית. בשנת 1860 התגוררו בעיר 29,258 תושבים, העיר ה-27 בגודלה בארצות הברית והרביעית בגודלה בין ערי קונפדרציית המדינות של אמריקה. במחוז מוביל התגוררו 29,754 תושבים חופשיים, ביניהם רק 1,195 שחורים. בנוסף החזיקו 1,785 בעלי עבדים ב-11,376 עבדים, ובסך הכל התגוררו במחוז מוביל 41,130 נפש.
בתקופת מלחמת האזרחים האמריקנית הייתה העיר בתחום הקונפדרציה. הצוללת האנלי, הראשונה בהיסטוריה בה נעשה שימוש צבאי ואשר הטביעה ספינת אויב, נבנתה בעיר מוביל. אחד הקרבות הימיים הבולטים במהלך המלחמה היה קרב מפרץ מוביל, אשר הסתיים בהשתלטות צבא האיחוד על מפרץ מוביל ב-5 באוגוסט 1864. ב-12 באפריל 1865, שלושה ימים לאחר כניעת רוברט לי בבית המשפט באפומטוקס, וירג'יניה, נכנעה העיר מוביל לכוחות צבא האיחוד כדי למנוע סכנת הרס. באופן אירוני, כחודש אחר כך, ב-25 במאי 1865, נספו כ-300 איש בעיר מוביל לאחר שמחסן תחמושת התפוצץ בלב העיר, וחלקה הצפוני של העיר נהרס.
לאחר ששבה והצטרפה לארצות הברית, החל שיקום של העיר על ידי הממשל הפדרלי, אשר הסתיים בשנת 1874, כאשר חברי המפלגה הדמוקרטית זכו ברוב במועצת העיר. הרבע האחרון של המאה ה-19 התאפיין במיתון כלכלי במוביל וחדלות פרעון של הממשל המקומי. אות למיתון זה ניתן למצוא בהיקף היצוא מנמל העיר: בשנת 1878 יוצאו מנמל מוביל סחורות בשווי 9 מיליון דולר, בשנת 1882 יוצאו סחורות רק ב-3 מיליון דולר.
היסטוריה > המאה ה-20

בעשורים הראשונים של המאה ה-20 ידעה העיר תקופת צמיחה כלכלית מחודשת לצד גידול מחודש באוכלוסייה. בשנת 1900 ישבו בעיר כ-40,000 תושבים ובשנת 1920 הגיע מספרם לכ-60,000. בתקופה זו קיבלה העיר מענקי סיוע פדרלי בכ-3 מיליון דולר לצורך העמקת הנמל ודרכי הגישה אליו. בתקופת מלחמת העולם הראשונה הפכה התעשייה בעיר לגורם כלכלי משמעותי, בניית אוניות ומפעלי פלדה היו בין ענפי התעשייה הבולטים. מנגד, בתקופה זו חלה התדרדרות במדדי הצדק החברתי והיחסים בין הגזעים בעיר. בשנת 1902 חוקק השלטון המקומי את חוק העזר העירוני הראשון בנושא הפרדה גזעית, אשר ציווה על הפרדה בין הנוסעים בתחבורה הציבורית בעיר. החוק קיבע מנהג שהיה קיים למעשה זמן ארוך קודם לכן. השחורים תושבי העיר הגיבו על החוק בהטלת חרם בן חודשיים על התחבורה הציבורית, אולם החוק לא בוטל. חוקי הפרדה גזעית נוספים התקבלו בעיר לאחר חוק זה במטרה לשמר את השליטה הלבנה בעיר.
בתקופת מלחמת העולם השנייה הייתה העיר מרכז למאמץ תעשייתי אדיר, אשר הביא לגידול משמעותי באוכלוסייתה, בעיקר עובדים שהגיעו לעבוד במספנות ובבסיס חיל האוויר ברוקלי. בין השנים 1940–1943 עקרו לעיר למעלה מ-89,000 איש לצורכי עבודה ותרומה למאמץ המלחמתי. המספנות בעיר מוביל היו אחד מ-18 אתרים בהם יוצרו ספינות ליברטי לחיל הים האמריקאי, עוד יוצרו במספנות העיר שולות מוקשים, משחתות ואוניות משא.
בשנים שלאחר המלחמה ידעה העיר שינויים במבנה החברתי ובכלכלה. המספנות איבדו ממעמדן המוביל בכלכלת העיר ואילו תעשיות הנייר והכימיקלים החלו להתפתח. רוב הבסיסים הצבאיים בסביבות העיר הפכו למתקנים אזרחיים. עם תום המלחמה הגבירו תושבי העיר השחורים את מאמציהם לזכות בשוויון זכויות ובצדק חברתי. חלק מתושבי העיר ראו בה עיר סובלנית יותר מערים אחרות בדרום ארצות הברית, במיוחד לאור שילוב שחורים במשטרה המקומית ובמכללת ספרינג היל, כבר בשנות ה-50. ההפרדה הגזעית בתחבורה הציבורית ובמזנוני המזון הופסקה ביוזמה מקומית בתחילת שנות ה-60. אולם תושבי העיר השחורים לא היו מרוצים מן הסטטוס קוו ובשנת 1963 הגישו תביעה לבית המשפט כדי לאפשר לתלמידים שחורים להתקבל לבית הספר התיכון מורפי. בית המשפט ציווה על קבלתם ללימודים של שלושה תלמידים שחורים בשנת 1964, דבר שהוביל לביטול ההפרדה הגזעית בכל בתי הספר של מחוז מוביל. ההפרדה הגזעית בוטלה בכל ארצות הברית בחוק זכויות האזרח משנת 1964. בשנות ה-60 ספגה העיר מהלומה כלכלית עם סגירתו של בסיס חיל האוויר בברוקלי, אשר בישר את תחילתו של מיתון כלכלי לכל אורך שנות ה-70.
בשלהי שנות ה-80 יזם ראש העיר מייק דאו יוזמה כלכלית חדשה בשם "יוזמת שרשרת הפנינים" במטרה להפוך את העיר למוקד משיכה לעסקים. במסגרת יוזמה זו נבנו מוסדות רבים חדשים ומאות בניינים היסטוריים שופצו במרכז העיר. רמת הפשיעה בעיר פחתה ויוזמות כלכליות חדשות החלו בעיר. יוזמה זו נמשכת עד לתחילת המאה ה-21. בשנת 1999 עם יסודה של חברת Austal USA החלו המספנות בעיר לשוב ולתפוס חלק משמעותי בכלכלתה.
אקלים

מיקומה של מוביל, על חוף מפרץ מקסיקו, יוצר בעיר אקלים סובטרופי גשום, עם טמפרטורה שנתית ממוצעת של C°‏ 19.3. ממוצע הטמפרטורה בחודשים דצמבר-ינואר הוא C°‏ 4.4 ואילו בקיץ ממוצע הטמפרטורה הוא C°‏ 32.8. עונת הקיץ במוביל היא חמה ולחה, ואילו בחורף מזג האוויר גשום. מחקר שנערך בשנת 2007 מצא כי כמות המשקעים בעיר היא הגבוהה ביותר מכל 48 המדינות המרכזיות בארצות הברית (להוציא את אלסקה והוואי), עם ממוצע משקעים שנתי של 1,680 מ"מ. בעיר כ-120 ימים גשומים בשנה בממוצע. רק לעיתים נדירות יורד שלג במוביל.
מדי פעם חולפות בעיר סופות טרופיות והוריקנים. ב-12 בספטמבר 1979 עבר בעיר הוריקן פרדריק והותיר הרס רב במרכז העיר ובסביבותיה. בעיר פגעו הוריקנים נוספים בשנים 1995 ו-2004. בשנת 2005 סבלה העיר נזקים רבים מפגיעת הוריקן קתרינה, לאחר שחלקים ניכרים ממרכז העיר הוצפו.
תיירות > מוזיאונים

במוביל מגוון מוזיאונים. Battleship Memorial Park הוא פארק למוצגים היסטוריים צבאיים על גדת מפרץ מוביל, בין מוצגיו אוניית המלחמה אלבמה, אוניית מערכה מסדרת דקוטה הדרומית. בפארק אף אנדרטאות לחללי מלחמת קוריאה ומלחמת וייטנאם, ומגוון גדול של ציוד צבאי. במוזיאון העיר מוביל, השוכן בבניין העירייה הישן, מתועדים 300 שנים של ההתיישבות בעיר. במבני אוקלי משוחזרים חייהם תושבים משלושה מעמדות שונים בעיר מוביל שבאמצע המאה ה-19. מוזיאון הקרניבל של מוביל מתעד את ההיסטוריה של הקרניבל במוביל, כולל תצוגות של תחפושות ותצוגות על גלגלים. בעיר פועלים אף בתים היסטוריים הפתוחים לקהל, מוזיאון רפואי, מוזיאון מכבי אש, מוזיאון משטרה, ומוזיאון טבע.
תיירות > גנים ציבוריים ואתרים תיירות אחרים

במוביל גנים הבוטניים המתפרסים על למעלה מ-400 דונם. בית בלינגראת' וגניו מתפרסים על כ-260 דונם ומכילים גנים מעוצבים ובית חווה אשר נבנו בשנות ה-30 של המאה ה-20. ברחבי העיר יותר מ-45 גנים ציבוריים, חלקם גנים היסטוריים. פארק לנגאן משתרע על שטח של כ-2,900 דונם ובתוכו אף מוזיאון לאמנות. מבצר קונדה הוא מבנה משוחזר של המבצר ההיסטורי שהוקם בעיר במאה ה-18 ומשמש אף כמרכז מידע תיירותי.
מדרום לעיר ניתן לבקר בשני מבצרים מתקופת מלחמת האזרחים האמריקנית (פורט גיינס ופורט מורגן).
כלכלה

תעופה וחלל, קמעונאות, שירותים, בניין, רפואה וייצור הם תחומי התעשייה העיקריים בעיר מוביל. בסוף שנות ה-80 החלה בעיר צמיחה כלכלית מחודשת לאחר עשרות שנים של דעיכה כלכלית. בין השנים 1993–2003 נוצרו 13,983 משרות חדשות כאשר 87 חברות נוסדו בעיר ו-399 חברות אחרות הרחיבו את עסקיהן. בעקבות המשבר הכלכלי העולמי בשנת 2008 עלה אחוז האבטלה בעיר ובינואר 2009 נאמד ב-7.8%.
לקראת סוף העשור הראשון של המאה ה-21 הורחבו הרציפים בנמל מוביל ואתר אחסון המכולות בנמל הורחב פי 10 בהשקעה של מעל 300 מיליון דולר. השקעה זו הפכה את נמל מוביל לאחד הנמלים המובילים בארצות הברית לאוניות מכולות והציבה את הנמל במקום התשיעי בין נמלי ארצות הברית במשקל הסחורות העוברות בו. חברת Austal USA, המייצרת ספינות הבנויות מאלומיניום לצרכים אזרחיים וצבאיים, הרחיבה בשנת 2005 את מספנותיה בעיר, ובשלהי 2007 הודיעה כי תגדיל את מספנותיה פעם נוספת לאחר שזכתה במכרז בשווי מיליארד דולר לאספקת ספינות לצבא ארצות הברית. בשנת 2007 הכריזה חברת ThyssenKrupp הגרמנית כי תקים בעיר מפעל פלדה בהשקעה של 4.65 מיליארד דולר, אשר יהיה למפעל הפלדה הגדול בעולם.
תחבורה

סמוך לעיר ממוקם שדה התעופה האזורי של מוביל וממנו טיסות סדירות לחמישה שדות תעופה מרכזיים: שרלוט, דאלאס, אטלנטה, יוסטון, וממפיס. בתחומי העיר פועל אף שדה תעופה המשמש מטוסי מנהלים וטיסות פרטיות.
העיר מחוברת לרשת מסילות הברזל בקווים של ארבע מחברות רכבות המשא הגדולות בארצות הברית. עד לשנת 2005 פעל אף קו רכבת נוסעים אשר קישר בין מוביל לניו אורלינס ולג'קסונוויל בפלורידה. פעילות קו זה הופסקה בעקבות הוריקן קתרינה. שני כבישים בינמדינתיים מגיעים לעיר מוביל, כביש I-10, וכביש I-65. מן העיר אף יוצאים כבישים מדינתיים ראשיים, המקשרים אותה היטב לשאר אזורי אלבמה. בתחומי העיר רשת קווי אוטובוס וכן קו קרוניות נוסעים חשמליות ובו 22 תחנות.
בנמל מוביל פועל מסוף נוסעים בו עוגנות אוניות השייכות לחברת קרניבל.
ערים תאומות

אוסטרליה קוקבורן, אוסטרליה
הרפובליקה העממית של סין הדזה (אנ'), שאנדונג, הרפובליקה העממית של סין
הרפובליקה העממית של סין טיינג'ין, הרפובליקה העממית של סין
קובה הוואנה, קובה
גרמניה וורמס, גרמניה
אינדונזיה סמרינדה, מזרח קאלימנטן, אינדונזיה
ישראל אריאל, ישראל
איטליה גטה, איטליה
יפן איצ'יהרה, יפן
וראקרוס (מדינה) וראקרוס, מקסיקו, וראקרוס
הפיליפינים בולינאו, הפיליפינים
פולין קטוביץ, שלזיה, פולין
רומניה קונסטנצה, רומניה
סלובקיה קושיצה, סלובקיה
דרום אפריקה מחוז המלך שקה, דרום אפריקה
קוריאה הדרומית פיונגטק, קוריאה הדרומית
הערות שוליים

↑  Mobile now second largest city in Alabama after annexation vote. AL.com, July 19 2023
| דגל אלבמה מדינת אלבמה |
| --- | --- | --- |
| בירת המדינה | מונטגומרי |  |
| אזורים גאוגרפיים | פיימונטה • עמק טנסי • האזור המטרופוליטני פלורנס–מאסל שולס |  |
| היישובים הגדולים ביותר | ברמינגהאם • מונטגומרי • מוביל • האנטסוויל • טסקלוסה • הובר • דותן • דיקייטר • אובורן • מדיסון • פלורנס • גדסדן • וסטאביה הילס • פראטוויל • פניקס סיטי • אלבסטר • בסמר • אנטרפרייז • אופליקה • הומווד |  |
| נושאים נוספים | מחוזות • סמלים • היסטוריה • דמוגרפיה • יהדות אלבמה |  |
| --- | --- |
בקרת זהויות :  NLI: 987007550323905171  BNE: XX457186  BnF: cb12255676x (data)  GND: 4232068-9  LCCN: n79105708  MusicBrainz: 39d41edd-5b4e-496e-a080-077283989dd0  NARA: 10046239  SUDOC: 080884296  VIAF: 242177235   WorldCat (עם VIAF): 242177235
הרפרס פרי (וירג'יניה המערבית)

| --- | --- |

מבט אל העיירה כאשר הנהר מימין הוא הפוטומק, הנהר משמאל הוא השננדואה ושניהם מתאחדים לנהר אחד (הפוטומק) בזרימה מזרחה לכיוון וושינגטון הבירה והאוקיינוס האטלנטי. המפה המפורטת למטה ממחישה את חשיבותה האסטרטגית של הארפרס פרי, הממוקמת על לשון יבשה כשמשני צידייה הנהרות הללו.
 מדינה:  ארצות הברית ארצות הברית
 מדינה:  וירג'יניה המערבית וירג'יניה המערבית
 תאריך ייסוד:  1751 
 שטח:  1.615316 קמ"ר
 גובה:  149 מטרים
 אוכלוסייה:  ‏
  ‑ בעיירה:  269 (1 באפריל 2020)
 קואורדינטות:  39°19′31″N 77°44′37″W﻿ / ﻿39.325398°N 77.743599°W﻿ / 39.325398; -77.743599 
 אזור זמן:  UTC -5
 http://www.harpersferrywv.us/
  מפת מיקום  מפה מפורטת   (למפת ארצות הברית מוגדלת) ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הארפרס פרי(למפת ארצות הברית רגילה) ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הארפרס פרי(למפת וירג'יניה המערבית רגילה) צ'ארלסטון הנטינגטון פרקרסבורג מורגנטאון וילינג בקלי מרטינסבורג פנסילבניה מרילנד וירג'יניה קנטקי אוהיוהארפרס פרי(למפת וירג'יניה המערבית מוגדלת) צ'ארלסטון הנטינגטון פרקרסבורג מורגנטאון וילינג בקלי מרטינסבורג פנסילבניה מרילנד וירג'יניה קנטקי אוהיוהארפרס פרי  he tabBackground:;tabBorder:#aaa;defaultTab:0;
 
הארפרס פרי (באנגלית: Harpers Ferry) היא עיירה היסטורית במדינת וירג'יניה המערבית שבארצות הברית, שבסמוך לה נקודת המפגש בין שני נהרות גדולים: נהר השננדואה (אנ') ונהר הפוטומק. שמה של העיירה נקשר בהיסטוריה של טרום מלחמת העצמאות האמריקנית ומלחמת האזרחים.
גאוגרפיה

הארפרס פרי ממוקמת בעמק שננדואה (אנ') התחתון בנקודת המפגש של שני נהרות גדולים, שהעיר המקורית ממוקמת על מישור ההצפה של שניהם: שננדואה, שמגיע מכיוון דרום-מערב; ופוטומק, שמגיע מכיוון צפון-מערב ויחד חוברים לנהר הפוטומק שזורם מזרחה לעבר האוקיינוס האטלנטי ובדרכו לשם חוצה את וושינגטון הבירה. העיירה ממוקמת גם בנקודת מפגש של 3 מדינות: וירג'יניה המערבית, וירג'יניה ומרילנד. הרובע המקורי והעתיק של העיר (אנ') משתרע על מישורי ההצפה של שני הנהרות הללו, כשמעלייה אזורים מוגבהים והמהווים מאז תחילת המאה ה-20 חלק מהפארק הלאומי הארפרס פרי (אנ'). שביל האפלצ'ים המפורסם עובר ממש בתוך העיר, ויש הרואים בנקודה זו של השביל את נקודת האמצע הפסיכולוגית שלו, אף על פי שנקודת האמצע הפיזית נמצאת צפונה יותר במדינת פנסילבניה.
חשיבות אסטרטגית

בזכות המיקום הגאוגרפי המיוחד שלה, להארפרס פרי נודעה חשיבות אסטרטגית גבוהה. בתקופה הקולוניאלית ובשנותיה הראשונות של ארצות הברית, המיקום בצומת שני הנהרות וההיתכנות של קיום מעבורות לאורך נהר הפוטומק, הפכו את המקום לנקודת מסחר חשובה לכיוון וושינגטון הבירה. במקום גם נוצר, החל משנת 1836, צומת הרכבות הראשון בארצות הברית, היכן שקו בלטימור-אוהיו (אנ') פגש את קו וינצ'סטר-פוטומק (אנ').
היסטוריה > ייסוד העיירה וראשית התפתחותה

בשנת 1733 חלוץ בשם פיטר סטיבנס פלש לשטח ליד מה שנקרא עד היום הזה "הנקודה" (The Point) - היא הנקודה בה מתחברים שני הנהרות, ונפגשות שלוש המדינות המוזכרים לעיל. הוא הקים שם מעבורת מווירג'יניה (כיום וירג'יניה המערבית) למרילנד לרוחב נהר הפוטומק. בשנת 1747, חלוץ אחר בשם רוברט הארפר קיים מסע ממרילנד לווירג'יניה, שבמהלכו עבר דרך מקום שנקרא אז "הבור" (The Hole) שייצג פער בשרשרת ההרים לאורך נהר הפוטומק. הוא זיהה את הפוטנציאל הגדול לתעשייה בשימוש בנתיב של שני הנהרות לכיוון וושינגטון, ורכש את השטח מפיטר סטפנס תמורת 30 גיני. הארפר הרחיב את אחיזתו בקרקע על ידי רכישת אדמות סמוכות נוספות, ובשנת 1761 האספה הכללית של וירג'יניה (אנ') העניקה להארפר את הזכות להקים ולקיים קו מעבורת לחציית הפוטומק וזאת אף על פי שמעבורת הייתה פעילה עוד בטרם הגיע הארפר לשטח. בשנת 1763 אותה מועצה ייסדה את העיירה "מפלי שננדואה בשטחו של מר הארפר" (Shenandoah Falls at Mr. Harpers Ferry).
באוקטובר 1783 תומאס ג'פרסון ביקר בהארפרס פרי, ולמראה מעבר הפוטומק בהרי הבלו רידג' מנקודת תצפית על צוק שנושא היום את שמו (אנ') כתב "מדובר אולי באחת מתופעות הטבע המדהימות ביותר", והוסיף ש"המראה הזה שווה מסע לחציית האוקיינוס".
ג'ורג' וושינגטון, בהיותו נשיא חברת פוטומק (אנ'), הגיע בקיץ 1785 להארפרס פרי כדי לבדוק את נחיצותה של תעלה עוקפת לנהר, וזאת מכיוון שבדרכו של הפוטומק מזרחה. היו מפלים סוערים (אנ') שלא אפשרו מעבר נוח (ראו תמונת אחד המפלים להמחשה). בסופו של דבר, ולאחר תכנונים ארוכים ודיונים אודות התוואי המועדף, נפתח בשנת 1830 התוואי הראשון של תעלת אוהיו-צ'ייספיק (אנ') שעוקפת את המפלים הבעייתיים. השימוש בתעלה פחת באופן הדרגתי בעשור השני של המאה ה-20, כתוצאה מהתפתחות קווי הרכבות שחצו את הארפרס פרי עד שהשימוש בה הופסק לגמרי בשנת 1925 כתוצאה מהיכרותו את השטח מאז, הוא הציע את המקום כאתר מועדף למיקום מחודש של מפעל לייצור נשק קל ומחסני נשק זה של ארצות הברית. בשנת 1879 הממשלה הפדרלית רכשה כחצי קמ' מרובע מרוברט הארפר והחלה לבנות את "נשקיית הארפרס פרי" (אנ') שהייתה אחת משתיים בסך הכל בעת ההיא בכל ארצות הברית, ויחד הן ייצרו את רוב הנשק הקל לצבא ארצות הברית.
היסטוריה > הפשיטה של ג'ון בראון אחריתה ומשמעותה

ב-16 באוקטובר 1859, מתנגד לעבדות בשם ג'ון בראון הוביל מתקפה על מחסן הנשק הפדרלי בהארפרס פרי(אנ'), במטרה לחמש עבדים ולהוציא לפועל מרד כנגד העבדות. ניסיון המרד נכשל, ג'ון בראון הועמד לדין בפני בית משפט של ממשלת ארצות הברית, נדון למוות בתלייה וגזר הדין בוצע ב-2 בדצמבר 1859. ויקטור הוגו פרסם הצהרות בדבר הצורך לחנון את ג'ון בראון, ואחרי הוצאתו להורג, כתב כתבי אשמה כנגד ארצות הברית והישווה את בראון לספרטקוס שנרצח על ידי וושינגטון (הבירה). את הצהרותיו אלה פרסם בעיתון לונדון ניוז. היסטוריונים אמריקנים טוענים, שניסיון המרד של ג'ון בראון, היווה את אחת מהסיבות המידיות לפרוץ מלחמת האזרחים האמריקאית.
היסטוריה > מלחמת האזרחים ולאחריה

הארפרס פרי הייתה קשה להגנה וקלה לתקיפה מוצלחת. המלחמה פגעה בעיירה בצורה אנושה. בגלל מיקומה האסטרטגי, היא "החליפה ידיים" שמונה פעמים במהלכה, עובדה שהביאה לכך שמתוך 3,000 תושבים לפני המלחמה, נשארו בה כ-300 עד 400 תושבים. באחד מהקרבות הללו, שבהם גנרל תומאס ג'ונתן ג'קסון גבר על צבא ארצות הברית, נכנעו 12,149 חיילים, הכניעה הגדולה ביותר של צבא ארצות הברית עד קרב בטאן שבפיליפינים במלחמת העולם השנייה.
העיירה נהרסה במהלך המלחמה כמעט עד היסוד, למעט המבצר שג'ון בראון התבצר בו עם תומכיו. היא לא התאוששה מבחינת מספר התושבים במקום. מפעל ומחסן הנשק של צבא רצות הברית נהרסו, ובהיותם המעסיק העיקרי של תושבי העיירה, מעולם (נכון לתחילת העשור השלישי של המאה ה-21) לא הגיעה למספר תושביה בשנים של טרם המלחמה. על פי המפקד שנערך בשנת 2010, מנתה העיירה 286 תושבים בלבד, כ-30 נפשות פחות מהמפקד של שנת 2000.
בהשראתה של הפשיטה של ג'ון בראון, הגיעו לעיירה לאחר המלחמה עבדים משוחררים רבים, דבר שיצר מתח רב בין שתי האוכלוסיות: שחורים ולבנים. עובדה זו יצרה את הצורך במתן שירותים חברתיים לאוכלוסייה החדשה. בשנת 1865 הוקם על ידי הכומר נתן בראקט (Nathan Brackett), מ"הקהילה הבפטיסטית המאמינה ברצון החופשי" (אנ') בית ספר יסודי לילדי העבדים לשעבר, שעד אז נמנע מהם על פי חוק ללמוד קרוא וכתוב. שנתיים אחר כך, בשנת 1867, הפך בית הספר למכללת סטורר (אנ') - מכללה לאפריקאים אמריקנים שפעלה עד שנת 1955. המכללה הפכה עם הקמתה ולאורך זמן למוקד פעילות למען שוויון זכויות אזרחיות ולמקור גאווה לאפריקנים אמריקאים, ומוקד עלייה לרגל, וזאת בנוסף לכח המשיכה של המבצר של ג'ון בראון שמסמל את תחילת קץ העבדות. מאז, מתבססת כלכלתה הקטנה של העיירה על תיירות, שבתחילתה הייתה בעיקר "שחורה", אך בהמשך הפכה למוקד תיירות כללית. מערכת מסילות הברזל שעברה דרכה, הקלה במאוד על תנועת התיירים אליה וממנה.
ביאורים

↑  גיני אחד היה שווה בתחילת המאה ה-19 ללירה שטרלינג אחת ועוד שילינג או 1.05 שטרלינג.
↑  ראו לעיל בפרק "חשיבות אסטרטגית".
↑  השנייה הייתה ממוקמת בספרינגפילד מסצ'וסטס.
הערות שוליים

↑  The Point, National Park Service - Harpers Ferry
↑  [The Appalachian Trail Conservancy (ATC) headquarters is in Harpers Ferry. The Appalachian Trail passes directly through town, which some consider the psychological midpoint of the trail,[12][13] although the exact physical midpoint is farther north, in Pennsylvania. Harper's Ferry & Bolivar, West Virginia: An Appalachian Trail Community], AppalachianTrailCom
↑  Jacobs, Timothy (1989). The History of The Baltimore & Ohio. Crescent Books, p. 13
↑  The Point, National Parks Service - Harpers Ferry
↑  Bushong, M. K. (2009). A History of Jefferson County, West Virginia (1719-1940). Heritage Books
↑  O’Dell, C. 1995. Pioneers of Old Frederick County, Virginia. Walsworth Publishing Company.
↑  Beckman, J. A. 2006. Harpers Ferry. Arcadia Publishing.
↑  Jefferson Rock, National Park Service - Harpers Ferry
↑  Kytle, E., 1983. Home on the Canal. Cabin John, MD: Seve.n Locks, Press, p.
↑  Hahn, T. F. Swiftwater., 1980. The C & O Canal Boatmen, 1892–1924. Shepherdstown, WV: American Canal and Transportation Center, p.49
↑  Gale, K. 2006. Lewis and Clark Road Trips: Exploring the Trail Across America. River Junction Press LLC
1 2  Reynolds, D., S., 2005. John Brown, Abolitionist - The Man Who Killed Slavery, Sparked the Civil War, and Seeded Civil Rights. Vintage Books
1 2 3  Horwitz, T., 2011. The toll from the raid on Harpers Ferry - Midnight rising : John Brown and the raid that sparked the Civil War. Henry Holt and Co.
↑  Reynolds, J., 2005. John Brown: Abolitionist. New York: Knopf, p. 309
↑  Norris, J. E. 1890. History of the lower Shenandoah Valley counties of Frederick, Berkeley, Jefferson and Clarke, their early settlement and progress to the present time; geological features; a description of their historic and interesting localities; cities, towns and villages; portraits of some of the prominent men, and biographies of many of the representative citizens. Chicago: A. Warner & Co. p. 431.
↑  Tucker, S., C. 2013. American Civil War: The Definitive Encyclopedia and Document Collection. ABC-CLIO
↑  2010,Decennial Census Databse, United State Census Bureau
↑  Cultural Landscapes Inventory, Camp Hill - Harpers Ferry National Historical Park, p. 16
↑  Meyer, E., L., 2018. Five for Freedom. The African American Soldiers in John Brown's Army. Chicago: Lawrence Hill Books (Chicago Review Press).
| --- | --- |
בקרת זהויות :  NLI: 987007552771205171  BnF: cb119701117 (data)  GND: 4355108-7  LCCN: n81029817  NARA: 10046470  VIAF: 153075722   WorldCat (עם VIAF): 153075722 
מבט רחב יותר על העיר ומפגש הנהרות.

המבט על נהר השננדואה מצוק ג'פרסון אז (1854), והיום (2004).
מפעלי הנשק (Armory) מימין, ובית המכונות משמאל, שהפך למבצר של ג'ון בראון במהלך מרד העבדים.
המבצר של ג'ון בראון, כפי שנראה היום לאחר שיפוץ.
1910 בספורט

| 0 | 1 | 2 | 3 |
| --- | --- | --- | --- |
|  |  | 1910  בספורט |  |
< · 1908 · 1909 — 1910 — 1911 · 1912 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

בטור דה פראנס מנצח אוקטב לפיז (צרפת צרפת)
בג'ירו ד'איטליה מנצח קארלו גלטי (איטליה איטליה)
טניס > המנצחות בתחרויות הגראנד סלאם

אליפות צרפת הפתוחה - ג'ואן מאטי (צרפת צרפת)
אליפות וימבלדון - דורותי דאגלס צ'יימברס (בריטניה בריטניה)
אליפות ארצות הברית הפתוחה - הייזל הוצ'קיס וייטמן (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - רודני היט (אוסטרליה אוסטרליה)
אליפות צרפת הפתוחה - מוריס ז'רמו (צרפת צרפת)
אליפות וימבלדון - אנתוני וילדינג (ניו זילנד ניו זילנד)
אליפות ארצות הברית הפתוחה - ויליאם לרנד (ארצות הברית ארצות הברית)
טניס > גביע דייוויס

נבחרת אוסטרלאסיה (
אוסטרלאסיה) זכתה בגביע ללא מתחרים.
כדורגל > כדורגל לפי מדינות > איטליה

סרייה א' - אינטר מילאנו זוכה באליפות.
כדורגל > כדורגל לפי מדינות > אנגליה

פרמייר ליג - אסטון וילה זוכה באליפות.
הגביע האנגלי - ניוקאסל יונייטד זוכה בגביע האנגלי.
כדורגל > כדורגל לפי מדינות > ארגנטינה

ליגת העל הארגנטינאית - "אלומני" מבואנוס איירס זוכה באליפות
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - "דאס פלמיירס" זוכה באליפות
אליפות ריו דה ז'ניירו בכדורגל - בוטפוגו זוכה באליפות
כדורגל > כדורגל לפי מדינות > גרמניה

בונדסליגה - קרלסרוהה זוכה באליפות.
כדורגל > כדורגל לפי מדינות > ספרד

גביע המלך הספרדי - ברצלונה זוכה בגביע.
הקמת איגוד הכדורגל הספרדי
כדורגל > קבוצות שנוסדו > אירופה

מאלמה - שוודיה שוודיה
כדורגל > קבוצות שנוסדו > דרום אמריקה

קורינתיאנס - ברזיל ברזיל
מרוץ מכוניות

מרוצי הגרנד פרי למכוניות לא התקיימו.
שחייה > שיאי עולם > שחייניות

קלייר גוטנשטיין (בלגיה בלגיה)
2 באוקטובר בסחארבק, בלגיה - שיא עולם חדש במשחה ל-100 מטר חופשי בתוצאה של 1:26.6 דקות
שחייה > שיאי עולם > שחיינים

צ'ארלס דניאלס (ארצות הברית ארצות הברית)
15 באפריל בניו יורק, ארצות הברית - שיא עולם חדש במשחה ל-100 מטר חופשי בתוצאה של 1:02.8 דקות
פרנק בוריפייר (אוסטרליה אוסטרליה)
9 בספטמבר באקסטר, בריטניה - שיא עולם חדש במשחה ל-200 מטר חופשי בתוצאה של 2:30.0 דקות
פליסיין קורבה (בלגיה בלגיה)
2 באוקטובר בסחארבק, בלגיה - שיא עולם חדש במשחה ל-200 מטר חזה בתוצאה של 3:00.8 דקות
1909 בספורט

| 0 | 1 | 2 | 3 |
| --- | --- | --- | --- |
|  |  | 1909  בספורט |  |
< · 1907 · 1908 — 1909 — 1910 · 1911 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
אופניים

בטור דה פראנס מנצח פרנסואה פבר (צרפת צרפת)
בג'ירו ד'איטליה מנצח לויג'י גאנה (איטליה איטליה)
טניס > המנצחות בתחרויות הגראנד סלאם

אליפות צרפת הפתוחה - ג'ואן מאטי (צרפת צרפת)
אליפות וימבלדון - דורה בוטבי (הממלכה המאוחדת הממלכה המאוחדת)
אליפות ארצות הברית הפתוחה - הייזל הוצ'קיס וייטמן (ארצות הברית ארצות הברית)
טניס > המנצחים בתחרויות הגראנד סלאם

אליפות אוסטרליה הפתוחה - אנתוני וילדינג (ניו זילנד ניו זילנד)
אליפות צרפת הפתוחה - מקס דקוגיס (צרפת צרפת)
אליפות וימבלדון - ארתור גור (הממלכה המאוחדת הממלכה המאוחדת)
אליפות ארצות הברית הפתוחה - ויליאם לרנד (ארצות הברית ארצות הברית)
טניס > גביע דייוויס

נבחרת אוסטרלאסיה (אוסטרלאסיה) זכתה בגביע לאחר ניצחון 0:5 על נבחרת ארצות הברית (ארצות הברית).
כדורגל > כדורגל לפי מדינות > איטליה

סרייה א' - פרו ורצ'לי זוכה באליפות.
כדורגל > כדורגל לפי מדינות > אנגליה

פרמייר ליג - ניוקאסל יונייטד זוכה באליפות.
הגביע האנגלי - מנצ'סטר יונייטד זוכה בגביע האנגלי.
כדורגל > כדורגל לפי מדינות > ארגנטינה

ליגת העל הארגנטינאית - "אלומני" מבואנוס איירס זוכה באליפות
כדורגל > כדורגל לפי מדינות > ברזיל

בשל גודלה של ברזיל, אליפויות נערכו על בסיס אזורי.
אליפות סאו פאולו בכדורגל - "דאס פלמיירס" זוכה באליפות
אליפות ריו דה ז'ניירו בכדורגל - פלומיננסה זוכה באליפות
כדורגל > כדורגל לפי מדינות > גרמניה

בונדסליגה - קרלסרוהה זוכה באליפות.